Kayla Barron

She offishear caggey fovooirane, jeshaghteyr, as shiaulteyr rollageagh Americaanagh lesh NASA ee Kayla Jane Barron (ruggit myr Kayla Jane Sax er 19 Mean Fouyir 1987). V'ee reiht ayns Mean Souree 2017 myr oltey jeh NASA Astronaut Group 22, as ny s'anmey dirree ee lesh qualleeaghtyn myr shiaulteyr rollageagh 'sy vlein 2020. Ghow ee ayrn 'sy chied etlagh spoar eck, SpaceX Crew-3, myr oltey jeh skimmee Expedition 66/67, va launshit dys y Stashoon Spoar Eddyrashoonagh er 10 Sauin 2021. Roish my jagh ee stiagh ayns NASA, she offishear caggey fovooirane v'ee, chammah as Cooneyder Brattagh lesh yn Oaseir ec y Cholleish Varrey.

Bea aeg as ynsagh
Va Kayla Barron ruggit er 19 Mean Fouyir 1987 ayns Pocatello, Idaho, lesh Lauri as Scott Sax. Darree e mooinjer dys Richland, Washington raad dirree ee magh ass Richland High School ayns 2006. Lurg y scoill ard, ren Barron frastyl er Colleish Varrey ny Steatyn Unnaneysit, raad dirree ee magh 'sy vlein 2010 lesh keim Baçheleyr yn Oaylleeaght ayns jeshaghteyrys coryssyn.

Tra v'ee frastyl er y Cholleish Varrey, she oltey ayns ny fwirranyn tessen çheerey as rane ny Midshipmen. Lurg e baçheleyraght, ren ee frastyl er Ollooscoill Cambridge ec Peterhouse er Scoillaraght Gates Cambridge; as hooar ee keim Mainshteraght yn Allsoonys ayns jeshaghteyrys çheshveanagh 'sy vlein 2011. As ee geearree obbraghey noi'n chaghlaa emshyraght antrapogientynagh, yeeree ee e ronsaght cheimagh er kiaddey yn çhymshal connee da smooinaght frasseyder çheshveanagh jeh'n nah heeloghe fo bree thorium enmyssit myr frasseyder fo-chriticoil siyreyder-immanit.

Coorse caggee
Erreish da dooar ee e keim mainshteraght, she oltey v'ee jeh'n chied phossan dy vraane haink dy ve nyn offishearyn caggey fovooirane. Ren ee frastyl er claare ynsee offishearyn y vree çheshveanagh as fovooirane, as v'ee currit da'n ovooirane Ohio-brastylagh USS Maine. As ee ayns shirveish er y USS Maine, ghow ee jerrey rish tree patrole myr offisher rheynn. Lurg e currym fovooirane, v'ee ny Cooneyder Brattagh da'n Oaseir ec y Cholleish Varrey derrey v'ee er ny reih myr shiaulteyr rollageagh.

Coorse NASA
Ayns Mean Souree 2017, va Barron reiht myr oltey lesh NASA Astronaut Group 22, as ghow ee toshiaght rish e ynsagh daa vlein. She ish va'n queiggoo ben dirree magh ass y Cholleish Varrey v'er ny reih myr shirreyder shiaulteyr rollageagh.

Ren ee traenal da mishoon SpaceX Crew-3 as, car shen, ren ee obbraghey er boayrd y Stashoon Spoar Eddyrashoonagh (ISS) myr sur-oayllee mishoon. V'ee launshit er boayrd yn ynneig spoar Endurance lesh SpaceX Crew Dragon er 10 Sauin 2021, as ren ee shirveish myr oltey jeh'n vishoon foddey-hannaghtyn Expedition 67 dys yn ISS. Haink Crew-3 er-ash dys y Dowan ayns Lhoob Veksico er 6 Boaldyn 2022 lurg 176 laa 'sy spoar.

Bea phersoonagh
Ta Barron poosit rish Tom Barron, offishear ny Forsaghyn Er-lheh ayns Armee ny Steatyn Unnaneysit.

Radio amateyragh
Hooar Barron kiedoonys radio amateyragh Brastl Çhaghnysseyr veih'n FCC er 21 Mean Fouyir 2020. She KI5LAL e eam-chowrey.

Aundyryn
Cowraghyn caggee
160pxCowraghyn Caggey Fovooiraneframeless|160x160pxCowraghyn Patrole Lhiettalagh SSBN

 Jeshaghtyssyn as boynnyn 
Boyn Moylley y Lhuingys ChaggeeBoyn Cooilleeney y Lhuingys Chaggeeframeless|80x80pxMoylley Unnid Leaghaltagh y Lhuingys Chaggeeframeless|80x80pxRybban "E" y Lhuingys Chaggeeframeless|80x80pxBoyn y Çhirveish Choadee Ashoonaghframeless|80x80pxBoyn y Chaggey Dowanagh noi'n Atçhimysframeless|80x80pxRybban Lhiggeydys Raifyl y Lhuingys Chaggeeframeless|80x80pxRybban Lhiggeydys Pistole y Lhuingys Chaggee lesh Saase Cruinn-lhiggeyder

Freeney Shiaulteyr Rollageagh NASA

Imraaghyn

Kianglaghyn magh

Ronney:Ruggyryn 'sy vlein 1987
Ronney:Feallee vio
Ronney:Shenn-scoillaryn Peterhouse, Cambridge
Ronney:Shiaulteyryn rollageagh bwoirrin Americaanagh
Ronney:Skimmee yn Stashoon Spoar Eddyrashoonagh
Ronney:Offishearyn bwoirrin Lhuingys Chaggee ny Steatyn Unnaneysit
Ronney:Skimmee chaggee ass Idaho
Ronney:Roortee rane as magher mraane ny Navy Midshipmen
Ronney:Roiederyn tessen çheerey mraane ny Navy Midshipmen
Ronney:Feallee ass Pocatello, Idaho
Ronney:Feallee ass Richland, Washington
Ronney:Shiaulteyryn rollageagh SpaceX
Ronney:Shooilleyderyn spoar
Ronney:Shenn-scoillaryn Cholleish Lhuingys Chaggee ny Steatyn Unnaneysit
Ronney:Shiaulteyryn rollageagh Lhuingys Chaggee ny Steatyn Unnaneysit